पीएम नरेंद्र मोदी की पाकिस्तानी बहन राखी बांधने दिल्ली पहुंची  
मूल रूप से पाकिस्तान की रहने वाली हैं कमर मोहसिन शेख
शादी के बाद से भारत में ही रहती हैं मोहसिन
मोहसिन का दावा, 36 साल से पीएम मोदी का बांध रही हैं राखी
यूं तो इन दिनों भारत-पाकिस्तान बॉर्डर पर तनावपूर्ण हालात बने हुए हैं, लेकिन इसी बीच दोनों देशों के रिश्तों का एक नया रंग दर्शाने वाली खबर आई है. प्रधानमंत्री नरेंद्र मोदी की मुंहबोली पाकिस्तानी बहन रक्षाबंधन पर राखी बांधने खासतौर से दिल्ली आई हैं. कमर मोहसिन शेख का जन्म पाकिस्तान में हुआ था, लेकिन वह भारत में ही रहती हैं. मीडिया रिपोर्ट्स में कहा जा रहा है कि पाकिस्तानी बहन कमर मोहसिन शेख का कहना है कि वह नरेंद्र मोदी को तब से राखी बांध रही हैं, जब वे राष्ट्रीय स्वंय सेवक संघ (RSS) के कार्यकर्ता थे. कमर मोहसिन शेख ने कहा कि उनके भाई नरेंद्र मोदी शुरू से ही मेहनती और दूरदर्शी हैं, यही वजह है कि वे प्रधानमंत्री पद तक पहुंचे हैं.

उन्होंने बताया, नरेंद्र मोदी का व्यवहार उन्हें बेहद अच्छा लगा. वह मुझसे हमेशा मिलते थे और प्रेम से पूछते थे कि कैसी हो मेरी बहन? मैं उनको पिछले 36 वर्षों से राखी बांध रही हूं.'